BLAST Pro Series blev vist globalt online på Twitch, hvor kampene blev streamet på 14 forskellige sprog. Derudover blev turneringen vist live, helt eller delvist, på 12 tv kanaler i 12 forskellige lande, blandt andet på DR3 i Danmark, hvor stationen nu melder om flere seer-rekorder.

93.000 seere så finalen i BLAST Pro Series på DR3. Tallene er eksklusiv antallet af følere på DR3's digitale stream, hvor mange esportsfans traditionelt følger turneringerne, så totalen må forventes at ligge en del højere for DR's kanaler alene.

I løbet af dagen blev to DR3-rekorder slået:

Bedste seerandel i målgruppen 15-39 år på et døgn med 14,8%

Største seerandel blandt mænd i målgruppen med 19,8%

Det bringer BLAST Pro Series op på en førsteplads foran OL i Rio, X Games og Eurovision med Monte Carlo-drengene.



Det samlede seertal er i øjeblikket ved at blive samlet ind fra tv-kanaler, streams og kinesiske kanaler, og tallet forventes fortsat at ligge på mindst 10 millioner seere globalt.